hu en kk ky ru ru ky ky ru ru ru bg ru ru ru en hbs_cyr ru ky hu ky ru tt ky ky ky ky ky ky ky ky ky ky ky ky ky ky ky ky ky ky ky ru ky ru ru ru ky ru ce ru ky ru ky ru ky ky ru ru ky ky ky ru ky ky ky ru ru ky ky bg ky ky ru tt ru be ru ky ru ky ru tt ru ky ru am ru
"Фабула", 08.02.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Апрель окуяларында жаалданган элдин курчоосундо калып запкы тарктан экс-ИИМ министри Молдомуса Конгантиев өткөн жумада Бишкектеги белгилүү Карасуу чайханасында Пирманов сыяктуу мурунку милиция жетекчилери менен чайлашып отурган экен. Бир маалда бирөөлөр телефон чалып, экс-министр Конгантиев баш болгон кызыл шапкечендер чайханадан шашылыш чыгып кетишти. Көп өтпөй артынан "бука моюн буура сан" делинген төрт-беш жигит кирип келип, эки жагына элеңдеп, артка кайтышты. Күтүлбөгөн "коноктор" тууралуу кимдир бирөөлөрдөн маалымат түшсө керек да.
Бакиевдин тушунда сүрү укмуш сезилип, каардуу "Конг" деп аталып калды эле, бүгүн минтип кенен-кесири чай иче албай калган көрүнөт. Айтмакчы, Конгантиев министр кезинде "черный мир" менен коюн-колтук алышып, "смотрящиймин" дегендердин күнү тууган эле. Ошондойлордун бири Таластын "көзөмөлдөөчүсү" Чаткал Жолдошев дегенге убагында Мусаке ИИМ министринин кеңешчиси деген "корочка" жасап берген экен. Конгдун "кеңешчиси" анысы менен көрүнгөндү бетке чаап, айда-а кутурган дешет. 6-апрель күнү талоондо калган Конгантиевди элдин арасынан дал ошол "смотрящий" досу аман алып калган экен.
Лыжа тебүүнү сүйгөндөр Караколдогу "Каприз" аттуу лыжа базасын жакшы билишет. Ал база Максим Бакиевдики экендигин жумурай журт айтчу. Анан, 7-апрелден кийин аталган база элдин колуна өткөн болуп, аны Караколдун капталынан орун алган Жолколот айылынын жашоочулары көзөмөлгө алышкан, кай бири базаны айыл өкмөттүн карамагына алабыз деп да чыгышкан. Күндөр өттү. Эми "Каприздин" ээсибиз деп бир немис жигити пайда болуп иштетип жатат, налогун төлөп турат. Баса, "Капризде" өкмөттүн да үлүшү чоң дейт, 80пайызга чейин. Кандай болгон күндө да Максим деген желмогузуң бу базаны бирөөнө каттатып койгон деген сөздүн чындыгы болсо, анда тиешелүү органдар оозун ачпай териштирип чыгуусу керек, немис-пемисин кошо тайраңдатпай базаны толугу менен мамлекеттин карамагына өткөрүш керек го.
Өлкө да, Өкмөт да башчысына жолукту
Өткөн аптада Өкмөт башчыбыз Алмазбек Атамбаев Казакстандын өлкө башчысы Нурсултан Назарбаев менен дагы, Өкмөт башчысы Карим Масимов менен дагы жолугуп, Кыргызстандын пайдасына бир топ маселелерди чечип келди. Буга чейин пландалып, бирок кийинкиге улам жылдырылган Казакстанга болгон сапарын көрө албаган айрым "достору" Назарбаев "былтыр жазында Киров суу сактагычын бууп салганы үчүн" Атамбаевди кабыл албай коюптур деп чыгышкан. Бирок казактардын эл башчысы кыргыз премьерин кучак жайып тосуп алып, эки элдин бир туугандыгын, кандай гана күн болбосун Кыргызстанга чын жүрөгү менен күйөрүн жарыя кылды. Негизи эле тышкы да, ички да саясатта Атамбаев бир топ ишти бүтүрүүдө. Орусияга чапкылап барып премьери Владимир Путин менен жолугуп, бензинге болгон бааларды түшүрткөнгө жетишти. Бир айда Орусия, Түркия, Казакстан өңдүү өлкөлөрдүн жетекчилери менен жолугушканга үлгүрдү.
ТИМдин экс-башчысы Аликбек Жекшенкуловдун эски кызматына кайрадан кайтып келээри, Руслан Казакбаев кызматтан кетери жөнүндөгү кабарды аз күн мурун эки-үч гезит жазып чыкты эле. Көрсө андай эмес экен. Өткөн айдын акырында Аликбек мырза өкмөт башчы Алмазбек Атамбаевдин кабыл алуусунда болуп, экөө кызуу аңгемелешип, "ТИМде мурда иштедим эле, ал жакка барбай эле коеюн"-деп Өкмөттөн кызмат сураган экен. Аликбектин дипломатиялык иштердеги талантын баалаган өкмөт башчы Түркиядагы элчиликти кыйытса, "Акыйкаттын" лидери мурдун чүйрүп коюптур, "бул менин деңгээлимдеги кызмат эмес"-деп… Андан башка дагы эки-үч дипломатиялык кызматтарга барып, иштеп бер десе, андан да баш тартыптыр. Аликбек мырзанын амбициясы аябай эле ашынып турган окшобойбу…
Криминал эки айдан кийин ары же бери болот экен
Мамлекеттик коопсуздук комитетинин башчысы Кеңешбек Дүйшөбаев "эгер эки айдын ичинде криминалды ордуна койбосок, анда биздин баабыз бир тыйын"-деди Ысык-Көл, Нарын эли менен болгон жолугушуусунда. Кыргызстанда "вор в законе" аталган Камчы Көлбаев, "Водалаз" каймана аты менен белгилүү Максат Абакиров, Алмаз Бокушев жана Алманбет Анапияв башчылык кылган негизги төрт уюшкан кылмыштуу топ бар экендигин, алардын катарында баш аягы 300 дөн ашык "жоон билектер" кызмат кылышаарын айтыптыр. Эки айдын ичинде аларың ары же бери болушаарын, Президенттин тапшырмасын так аткарышаарын ишенимдүү түрдө айтыптыр. Эки айдан кийин көрөбүз го күч органдарыбыздын баасы канчалык экенин. Бирок адилеттик үчүн айтып коюшубуз керек, криминалга каршы жасалган чабуулдун башы жаман эмес.
Ажылык парламент менен Каптагаевдин эрөөлүнө айландыбы?..
Жыл сайын чуу менен коштолчу ажылык сапар, өтүп кеткен жылда да ойдогудай уюштурулган жок. Натыйжада, күнү бүгүнкүгө чейин ажылыкты уюштурууда орун алган коррупциянын тегерегиндеги былыктарды териштирүү аягына чыкпай жатат. Буга бийликтеги кээ бир атка минерлердин аралашып жатканы себеп болуп жатканы айтылууда. Жогорку Кеңеште ажылыкты уюштуруудагы жемкордукту иликтөө боюнча депутаттык комиссия бул ишке катуу киришкени менен жыйынтыгы али көрүнө элек. Бирок айрым бир фактылар айтылып, ажылыкта орун алган коррупцияга аралашкан деп шектелген адамдардын ысымдары айтылды.
Айрыкча Эмил Капатагаевдин уулу Кубанычбек Каптагаевдин бул чуулгандуу ишке катышы бар экени Жогорку Кеңеште ачык эле айтылып, буга президенттин администрация жетекчисинин дагы тиешеси бар деген шектенүү пайда болду. Ошондон улам "Ата Мекен" фракциясынан депутат Бактыбек Калмаматов депутаттык иликтөө жана тергөө иштери аягына чыкканга чейин Э. Каптагаев кызмат абалынан пайдаланып, адилеттүү иликтөөгө аралашып жибербестиги үчүн ээлеген ордунан убактылуу бошотуп туруу сунушун киргизүү маселесин көтөрдү. "Ар-Намыс" фракциясынын лидери Феликс Кулов дагы эл менен жолугушуу учурунда Эмил мырзанын ажылыкка кандайдыр бир деңгээлде тиешеси бардыгын каңкуулаган. Бирок Каптагаевдин уулунун ажылык иштерге аралашпаганын Тышкы иштер министри билдирүүдө.
Айтор, Кыргызстандын Аравиядагы элчилигинде иштеп келген Эмил Каптагаевдин баласы Кубаныч Каптагаевдин айланасындагы чуулгандуу иш, атасына кедергисин тийгизчүдөй болуп турат. Дегенибиз, Жогорку Кеңештин депутаттары Эмил мырзага катуу эрегишип, жаз алды менен кызматынан алып түшүүгө аябай аракет көрүп жатышыптыр. Ал ортодо президенттин администрация жетекчиси парламентти таратууга кам көрүп жүргөнү айтылган. Кыскасы, ажылыктан тутанган эрөөл эмне менен аяктары азырынча белгисиз…
Өмүркулов кайра эле ээрге минди
Ар кимдин көзүн кызартып жаткан Бишкек шаарынын мэрин шайлоо жыйынтыкталып, Иса Өмүркулов мэрлик орунга отурду. Ага шаардык кеңештин 40 депутатынын ичинен 39у өз добушун берди. Бишкек мэрин шайлоо боюнча шаардык кеңештин жыйынында мэрликке талапкер 2 адамдын бири В.Красиенко өз талапкерлигинен баш тартты. Ошентип, экинчи талапкер Иса Өмүркулов Бишкек шаарынын мэрлигине жалгыз талапкер болуп, ойлогон ою ордунан чыкты. Эми төрт жыл мэр болуп иштөөгө дайындалган Иса мырза Бишкектин инфраструктурасын канчалык деңгээлде өстүрөт, аны убакыт көрсөтөт.
Ошол эле күнү парламент Каржы министри Чоробек Имашевдин ордуна буга чейин "Бакай" банкын жетектеп келген Мелис Мамбетжановдун талапкерлигин бекитишти.
Басып алгандардын артында Бабанов турабы?
Өлкө казынасына миллиарддаган салык төлөгөн, Кумтөрдөн кийинки эле "башкы саан уюбуз" эсептелген "MegaCom" компаниясын басып алгандардын башында вице-премьер Бабанов турат деген кептер тынбай айтыла баштады. Ишенбейли десек, "MegaCom" компаниясынын убактылуу башкаруучусу болуп Өмүрбек Бабановдун көздөй кадры, "бөрк ал десе баш алган" жигиттеринин бири Азамат Мурзалиев дайындалып отурат. Вице-премьердин дагы бир жигити Даир Кенекеев деген неме шефинин амири менен Мамлекеттик мүлк министрлигинин орун басары, улутташтырылган мүлктөрдү башкаруу боюнча фонддун директорлук кызматын аркалап келет. Дагы бир "досу" Нурдин Илебаев Маммүлк министрлигинин "кожоюну". Канчалык жашырганыбыз менен, "MegaComду" мээлегендердин артында Бабанов жана анын командасынын кулагы көрүнүүдө.
кыргыз тилиндеги гезит "Форум"
email • архив • редакция
Конгантиевдин артынан төрт-беш жигит кирип келип...
Максим жок, базасы бар
Хоккейчилерибиз алтын медалга ээ болушту
7-апрелде ок тийип курман
болгон Кайрат Тойбаевдин апасы:
"Бул жашоодо бизден кутулса да, тиги жашоодо аларды кудай жазалайт…"
Жыпар Жекшеев, Июнь коогалаңын иликтеген Улуттук комиссиянын мүчөсү:
"Онуна жакын Жаныш менен
Максим Араб Эмиратына барып сүйлөшүүлөрдү жүргүзүшкөн"
"Ата Мекен" фракциясынын депутаты:
"Биз, депутаттар, эч кимден коркпой, эч кимден уялбай каалашыбызча "оттоп" жатабыз..."
Клара Малабекова, Б. Кыдыкеева атындагы Жаштар театрынын труппа башчысы:
"Көшөгө артындагылардын эмгеги бааланбай келет…"
Базар башаламандыгында кимдин кызыкчылыгы бар?
Эртеңки реанимациядан көрө, бүгүнкү профилактика өтө арзан!
Укса деп айтам үч ооз кеп…
Ажо, ажо, ажолор, Баш тырмашкан бажалар
Баратбай АРАКЕЕВ Кандуу жылдар